Naser Khader (NY), 2008-04-25:
Der er godt nok nordiske tekster en gang imellem, men de er primært danske, og så er det klart, at vi skal blive ved med at kalde faget for dansk.
Med hensyn til kristendomskundskab forholder det sig sådan, at det i gymnasierne hedder religionsundervisning.
Der underviser man både i kristendom og i andre religioner.
Hvorfor skulle man ikke gøre det samme i folkeskolerne?
Det hedder kristendomskundskab, men man underviser også i hinduisme, islam, buddhisme osv.
Derfor vil den rette betegnelse være religionsundervisning.
Vi mener, at faget samtidig skal gøres obligatorisk.
Vi mener, at alle har godt af at lære noget om andre religioner, og mange af de nye borgere, der bor i Danmark, har også godt af at lære noget om kristendommen.
Vi synes ikke, at det er en god idé, at man bliver fritaget for faget.
Først vil jeg sige, at det er dejligt med sådan en spændende religionsog værdidebat.
Det er også dejligt og inspirerende at se hr. Søren Krarup og hr. Jesper Langballe i fin form.
Vi kan ikke støtte Enhedslistens beslutningsforslag, men vi er enige i flere elementer i forslaget.
Vi er bl.a. enige i, at man bør afskaffe blasfemiparagraffen.
Man har ikke behov for en paragraf i 2008, der beskytter Gud.
Hvis nogen forhåner folk, der tror på Gud, har vi en diskriminationsparagraf, så der er ingen grund til at bevare blasfemiparagraffen.
Vi er også enige i, at fødselsregistreringerne skal flyttes ud af kirkekontorerne, ikke fordi folk føler sig ydmyget, men af principielle årsager.
Vi vil også gerne erstatte kristendomskundskab med religionsundervisning og samtidig gøre den obligatorisk.
Det synes vi ikke.
Vi synes, det er vigtigt, at folk lærer noget om kristendom, uanset deres religiøse baggrund, men det vil være på sin plads at give den navneændring til religionsundervisning, som man har det i gymnasierne, og så gøre den obligatorisk.
Vi synes, alle kunne have brug for lidt kristendomsviden.
Vi er også enige i, at det vil være på sin plads at få konfirmationsforberedelsen efter skoletid.
Vi synes, det er fint, at man har en kirkeskat, og at de, der ikke er medlem af den danske folkekirke, kan framelde sig kirkeskatten.
Jeg tror, at 85 pct. af den danske befolkning er medlem af den danske folkekirke, og vi synes, det er fint, at staten fortsætter med at inddrive skatten for folkekirken.
Vi synes stadig væk, at godkendelse af trossamfund skal være en statslig opgave.
Vi har fra Ny Alliances side fremsat et beslutningsforslag, hvor vi gerne vil have, at godkendelsesretningslinjerne bliver opdateret, og at det er Folketinget, der fastsætter dem, og ikke det udvalg, der tidligere var under Kirkeministeriet, men som nu er under Justitsministeriet.
De skal have nogle retningslinjer.
Der er også medlemmer af udvalget, der har givet udtryk for, at det ville være fint, hvis Folketinget fastsatte de retningslinjer.
Så har vi i vores beslutningsforslag også foreslået, at det i de retningslinjer vil være på sin plads at nævne, at de trossamfund, der bliver godkendt, skal respektere, at man lever i et retssamfund og i et demokrati, og at man skal være loyal over for dette fundament.
Det undrer os, at Enhedslisten fremsætter beslutningsforslaget samlet, for vi kunne som sagt godt støtte flere af elementerne, men når man fremsætter beslutningsforslaget samlet, er vi nødt til at afvise det.
Der er flere ting, som vi er enige med DF i, bl.a. det her, men vi er også enige i at afskaffe blasfemiparagraffen.
I forhold til det sidste om vielsesbemyndigelsen vil jeg sige: Ja, det er fuldstændig rigtigt, at når man bliver godkendt, får man bl.a. vielsesbemyndigelse, men man får også nogle økonomiske skattefordele.
Her er det vores holdning, at hvis man har det grundlæggende synspunkt, at man vil afskaffe demokratiet, må man klare sig selv.
Hvorfor skal man understøttes af staten?
Derfor kunne vi godt tænke os at have det med i de nye retningslinjer, som vi kommer til at drøfte her i Folketingssalen om ikke så længe.
Hr. Jesper Langballe siger, at man skal udvise loyalitet over for Danmark, men jeg vil sige, at man også skal udvise loyalitet over for demokratiet.